
ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 237 
Ίδρυση Γυναικεΐου Ιερού Ησυχαστηρίου με την επωνυμία 
«Το Γενέσιον της Θεοτόκου στην Κοινότητα Πανόραμα 
της Θεσσαλονίκης, της Ιερός Μητροπόλεως Θεσσαλο¬ 
νίκης. 

Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) άρθρου 39 παράγραφος 10 του Ν.590/1977 «Περί 
του καταστατικού Χάρτου της Εκκλησίας της Ελλάδος» (Α 
146). 

β) Των άρθρων 108 και επόμενα του Αστικού Κώδικα. 

2. Την αριθμ. 2461 /1993 συμβολαιογραφική πράξη της 
Συμβολαιογράφου Θεσσαλονίκης Γεωργίας Παρασκευο- 
πούλου — Γαλίτη, με την οποία συνιστάται Γυναικείο Ιερό 
Ησυχαστήριο με την επωνυμία «Το Γενέσιον της Θεοτό¬ 
κου» στην Κοινότητα Πανοράματος Θεσσαλονίκης,της Ιε¬ 
ρός Μητροπόλεως Θεσσαλονίκης. 

3. Τη σύμφωνη γνώμη της Ιερός Συνόδου της Εκκλη¬ 
σίας της Ελλάδος, η οποία ενέκρινε την ίδρυση του Ησυ¬ 
χαστηρίου κατά την Συνεδρία αυτής της 4.5.1993, όπως 
τούτο αναφέρεται στο αριθμ. 1245/545/6.5.93 έγγραφό 
της, με πρόταση του Υπουργού Εθνικής Παιδείας και θρη¬ 
σκευμάτων, αποφασίζουμε: 

Εγκρίνουμε τη γενομένη με την αριθμ. 2461/18.3.1993 
συμβολαιογραφική πράξη της Συμβολαιογράφου Θεσσα¬ 
λονίκης Γεωργίας Παρασκευοπούλου - Γαλίτη σύσταση 
Ιερού Γυναικείου Κοινοβιακού Ιδρύματος (Ησυχαστηρίου) 
με την επωνυμία «το Γενέσιον της Θεοτόκου» στην Κοινό¬ 
τητα Πανοράματος Θεσσαλονίκης της Ιεράς Μητροπό¬ 
λεως Θεσσαλονίκης. 

Το ίδρυμα αυτό, το οποίο είναι Νομικό Πρόσωπο Ιδιωτι¬ 
κού Δικαίου, τελεί κάτω από την εποπτεία του εκάστοτε 
Σεβασμιωτάτου Μητροπολίτου Θεσσαλονίκης και διέπε- 
ται από τον οργανισμό του. 

Κυρώνουμε τον οργανισμό του Ιερού Γυναικείου Κοινο- 
βιακού Ιδρύματος (Ησυχαστηρίου) «Το Γενέσιον της Θεο¬ 
τόκου», στην Κοινότητα Πανοράματος Θεσσαλονίκης της 
Ιεράς Μητροπόλεως Θεσσαλονίκης, που αποτελείται από 
τριάντα ένα (31) άρθρα, και καταχωρίζεται κατωτέρω: 


ΟΡΓΑΝΙΣΜΟΣ (Καταστατικό) 

Ιερού Γ υναικεΐου Ησυχαστηρίου με την επωνυμία «Το 
Γενέσιον της Θεοτόκου» στην Κοινότητα Πανοράματος 
Θεσσαλονίκης. 

Άρθρο 1 

Ίδρυση και Νομική Υπόσταση του Ησυχαστηρίου 

Στην περιφέρεια της Κοινότητας Πανοράματος Θεσσα¬ 
λονίκης και στο αγροτεμάχιο που περιγράφηκε, (αριθμ. 
2461/93 Συμβ. πράξης) ιδρύεται Γυναικείο Ιερό Ησυχα¬ 
στήριο με την επωνυμία «Το Γενέσιον της Θεοτόκου», που 
αποτελεί από τώρα και στο εξής νομικό πρόσωπο ιδιωτι¬ 
κού δικαίου, μη κερδοσκοπικό, αυτοτελές, αυτοδιοίκητο 
και ανεξάρτητο. 

Άρθρο 2 

Κανονικά Δικαιώματα του επιχωρίου Επισκόπου 

Το Ησυχαστήριο υπάγεται πνευματικό στον εκάστοτε 
Μητροπολίτη Θεσσαλονίκης, ο οποίος και ασκεί την ανώ¬ 
τατη πνευματική εποπτεία Συγκεκριμένα: 

α) Μνημονεύεται σε όλες τις ιερές ακολουθίες, όπως 
ορίζει η τάξη της Ορθοδόξου Εκκλησίας. 

β) Δίνει την ευλογία του και εγκαθιστά την Ηγουμένη 
που εκλέγει η Αδελφότητα. 

γ) Δίνει την ευλογία του για την κουρά των δοκίμων σε 
μικρόσχημες και μεγαλόσχημες μοναχές, καθώς και σε 
ρασοφόρες με τροιχοκουρά. 

δ) Δίνει την ευλογία του στους προτεινόμενους προς 
διορισμόν από την Γεροντία εφημέριο και πνευματικό του 
Ησυχαστηρίου, και 

ε) Ασκεί πειθαρχικό έλεγχο για παραπτώματα αδελφών 
που επισύρουν επιτίμια υπαγόμενα στην αποκλειστική αρ¬ 
μοδιότητα των Εκκλησιαστικών Δικαστηρίων. 

Άρθρο 3 

Πνευματικός και Εφημέριος του Ησυχαστηρίου 

α) Ο προτεινόμενος προς διορισμόν από την Γερόντια 
Εφημέριος του Ησυχαστηρίου πρέπει να είναι κατά το δυ¬ 
νατόν γέροντας (Κανόνας 22ος Αγίου Νικηφόρου, άρθρο 
12 Κανονισμού 39/1982). 

β) Ο Εφημέριος και ο Πνευματικός του Ησυχαστηρίου 
καμμία ανάμιξη δεν έχουν στα της Διοικήσεως του Ησυχα¬ 
στηρίου και παραμένουν σε οίκημα έξω από αυτό, με την 
επιφύλαξη της παραγράφου (δ) του παρόντος άρθρου. 

γ) Οι ανωτέρω, εφημέριος και πνευματικός, είναι δυνα¬ 
τόν να παυθούν οποτεδήποτε με απόφαση της Γερόντιας, 

που γνωστοποιείται στον Παναγιώτατο Μητροπολίτη Θεσ¬ 
σαλονίκης, με την επιφύλαξη της παραγράφου δ) του πα- 
ρόντος άρθρου. 

δ) Πρώτος πνευματικός του Ησυχαστηρίου ορίζεται ο 
Αρχιμανδρίτης Συμεών Κραγιόπουλος, ο οποίος, ως ιδρυ¬ 
τής του Ησυχαστηρίου, παράλληλα με την πνευματική κα¬ 
θοδήγηση της αδελφότητας, θα συνεχίσει να κατευθύνει 
και τα της διοικήσεως και οικονομικής διαχειρίσεως του 
Ησυχαστηρίου και γενικά την όλη λειτουργία αυτού, μέχρι 
του θανάτου του. 

Το ίδιο θα ισχύει και για τον δεύτερο πνευματικό, εφό¬ 
σον τον υποδείξει ο πρώτος Πνευματικός του Ησυχαστη¬ 
ρίου. 

Αρθρο 4 

Σκοπός του Ησυχαστηρίου 

Σκοπός του Ησυχαστηρίου είναι: 
α) Η σύμφωνα με τις παραδόσεις της Ορθοδόξου Εκ¬ 
κλησίας άσκηση του μοναχικού βίου με σκοπό την τελεί¬ 
ωση και σωτηρία των εγκαταβιουσών σ’ αυτό. 

β) Η εκκλησιαστική και κοινωφελής διακονία τους στην 
εκκλησία και γενικότερα στην κοινωνία. 

Αρθρο 5 

Κοινοβιακός θεσμός 

Η Μοναστική Αδελφότητα λειτουργεί σύμφωνα με το 
Κοινοβιακό σύστημα των Ιερών Μονών του Αγίου Ορους. 

Όλες οι αδελφές (μοναχές και δόκιμες) ζουν στο Ησυ¬ 
χαστήριο κοινοβιακό και διαιτώνται σε κοινή τράπεζα. 

Μόνον η αδελφή που εμποδίζεται από ασθένεια μπορεί 
να απέχει με την άδεια της Ηγουμένης από την κοινή τρά¬ 
πεζα, και σιτίζεται στο κελλί της όσο χρόνο διαρκεί η 
ασθένειά της. 

Η άσκηση της αγάπης, της υπακοής, της ταπεινώσεως, 
της προθύμου εκτελέσεως των εσωτερικών και εξωτερι¬ 
κών εργασιών του Ησυχαστηρίου, ο απόλυτος σεβασμός 
προς την Ηγουμένη και τα λοιπά όργανα του Ησυχαστη¬ 
ρίου, η αποφυγή κάθε συναναστροφής και σχέσεως χωρίς 
την άδεια της ηγουμένης με πρόσωπα εντός και εκτός του 
Ησυχαστηρίου, στους χώρους του οικήματος ή και στο 
κελλί, η μη αποδοχή δώρων χωρίς την άδεια της Ηγουμέ¬ 
νης, καθώς και κάθε άλλη μοναχική και χριστιανική αρετή 
αποτελούν απαράβατο ηθικό διάγραμμα, που την τήρησή 
του εποπτεύει αυστηρά η Ηγουμένη. 

Αρθρο 6 

Δόκιμες Μοναχές 

α) Όποια επιθυμεί να έλθει στο Ησυχαστήριο ως δό¬ 
κιμη, για να γίνει αργότερα μέλος του, πρέπει να είναι Ορ¬ 
θόδοξη Χριστιανή, ηλικίας 18 μέχρι 45 ετών, να έχει καλή 
σχετικά σωματική υγεία και οπωσδήποτε να είναι ψυχικά 
και διανοητικά υγιής και να είναι άγαμος ή χήρα χωρίς παι¬ 
διά ή με παιδιά ενήλικα. 

Για να γίνει δεκτή δόκιμη μικρότερης ή μεγαλύτερης 
ηλικίας από την καθορισμένη, αποφασίζει η Γερόντια αι¬ 
τιολογημένα μετά από πρόταση της Ηγουμένης. 

Η αίτηση της υποψήφιας κρίνεται έξι μήνες μετά την εί¬ 
σοδό της. 

Το χρονικό αυτό διάστημα απαιτείται για την παρακο¬ 
λούθηση του τρόπου ζωής της και γενικά όλης της διαγω¬ 
γής της μέοα οτο Ησυχαστήριο. 

β) Η πρόσληψη και η αποβολή των δοκίμων ανήκει στην 
αποκλειστική και ανεξέλεγκτη αρμοδιότητα και κρίση της 
Γερόντιας, με εισήγηση πάντοτε της Ηγουμένης. 
γ) Η δοκιμασία διαρκεί τουλάχιστον για μια τριετία 
Σε εξαιρετικές περιπτώσεις, για τις οποίες προβλέπει ο 
Ε' Κανόνας της πρωτοδευτέρας Συνόδου, ο χρόνος της 


δοκιμασίας είναι δυνατόν να περιοριστεί στους έξι (6) μή¬ 
νες, υπό τον όρο η δόκιμη να είναι τουλάχιστον 21 χρόνων. 

Οι δόκιμες μοναχές στη διάρκεια της δοκιμασίας τους 
προσφέρουν στο Ησυχαστήριο εργασία, που καθορίζεται 
από την Ηγουμένη και τη Γερόντια. 

δ) Οι δόκιμες μοναχές, επειδή δεν είναι μέλη της αδελ¬ 
φότητας του Ησυχαστηρίου, δεν παρευρίσκονται στις συ¬ 
νάξεις της, και αν με την άδεια της Γεροντίας παρευρε- 
θούν, δεν έχουν δικαίωμα ψήφου. 

Η δόκιμη γίνεται μέλος της αδελφότητας μόνον με τη 
μοναχική κουρά ή με ρασοευχή με τριχοκουρά. 

Αρθρο 7 

Τακτικά μέλη αδελφότητας 

Τακτικό μέλος της αδελφότητας θεωρείται κάθε 
αδελφή από την ημέρα της μοναχικής κουράς ή ρασοφο- 
ρίας με τριχοκουρά. 

Στη σειρά των αδελφών προηγείται όποια έχει τα πρε¬ 
σβεία της κουράς. 

Οι αδελφές που εγκαταβιούν στο Ησυχαστήριο ασκούν 
διάφορά διακονήματα, τα οποία κατανέμει σ αυτές η 
Ηγουμένη ανάλογα με την ηλικία τους, τις ικανότητάς τους 
κλπ. 

Δεδομένου ότι το Ησυχαστήριο έχει Κοινοβιακό χαρα¬ 
κτήρα, απαγοευεται απολύτως η κατασκευή και πώληση 
από τις αδελφές εργόχειρου οποιαδήποτε φύσεως για 
προσωπική οικονομική ωφέλεια. 

Κάθε ποσό που εισπράττεται από οποιαδήποτε αδελφή 
κατατίθεται υποχρεωτικά στο κοινό ταμείο του Ησυχαστη¬ 
ρίου για τις ανάγκες του συνόλου των αδελφών, γιατί σύμ¬ 
φωνα με τις αρχές των μοναστηριακών αδελφοτήτων της 
Ανατολικής Ορθοδόξου του Χριστού Εκκλησίας οι αδελ¬ 
φές στερούνται του δικαιώματος να έχουν προσωπική πε¬ 
ριουσία. 

Απαγορεύεται τελείως η απομάκρυνση από το Ησυχα¬ 
στήριο οποιοσδήποτε μοναχής χωρίς ειδική έγγραφη 
άδεια της Ηγουμένης, εάν πρόκειται για απουσία δέκα 
(10) ημερών, και της Γ εροντίας, εάν πρόκειται για απουσία 
μεγαλυτέρου χρόνου. 

Οι άδειες χορηγούνται μόνο για λόγους ασθένειας ή για 
εξαιρετικά σοβαρή εργασία των αδελφών. 

Εάν μία αδελφή αποχωρήσει με τη θέλησή της από το 
Ησυχαστήριο ή απομακρυνθεί από αυτό λόγω πειθαρχικού 
παραπτώματος, δεν γίνεται εκ νέου δεκτή σ αυτό παρά 
μόνον ύστερα από ειλικρινή μετάνοια, και εφόσον αυτό το 
εγκρίνει η πλειοψηφία των τριών πέμπτων (3/5) των με¬ 
λών της Γερόντιας του Ησυχαστηρίου 

Η δόκιμη η οποία αποχωρεί ή απομακρύνεται από το 
Ησυχαστήριο, δικαιούται να πάρει την περιουσία την οποία 
αφιέρωσε σ’ αυτό. 

Στην αδελφή (μετά την κουρά ή ρασοφορία με τριχο- 
κουρά) που αποχωρεί με την θέλησή της. ή αποβάλλεται 
από το κοινόβιο λόγω πειθαρχικού παραπτώματος, η Γε¬ 
ρόντια οφείλει να επιτρέψει να λάβει μαζί της, όλα τα είδη 
προσωπικής χρήσεως (βιβλία, Ιερές εικόνες, ενδύματα, 
σκεπάσματα, σκεύη κλπ.) τα οποία έφερε η ίδια όταν ήρθε 
στο Ησυχαστήριο, ή τα απέκτησε με την άδεια της Ηγου- 
μένης και της Γερόντιας από δωρεά, κληρονομιά, κλπ, 

Η ολοκληρωτική ή μερική επιστροφή περιουσιακών 
στοιχείων που μεταβιβάσθηκαν από αυτήν στο Ησυχαστή ¬ 
ριο ή η καταβολή οποιαδήποτε αποζημιώσεως γΓ αυτά, 
επαφίεται οτη διακριτική ευχέρεια της αδελφότητας, διότι 
η απερχομένη δεν έχει κανένα δικαίωμα σ α ·χ· ά εφοσον 
ήδη αποτελούν περιουσία του Ησυχαστηρίου. 

Αρθρο 8 

Διοίκηση του Ησυχαστηρίου 

Το Ησυχαστήριο διοικείται από την Ηγουμένη μαζί με τη 
Γερόντια. Στην Ηγουμένη μόνη ανήκει η πνευματική επο- 
πτεία αυτού. 

Η Αδελφότητα σε Σύναξη αποτελεί το Ανώτατο Διοικη¬ 
τικό Όργανο του Ησυχαστηρίου. 

Αρθρο 9 

Εκλογή Ηγουμένης 

Η Ηγουμένη προτείνεται από την προκάτοχό της, με την 
παράκληση η οριστικοποίησή της να γίνεται με την εκλογή 
της από όλα τα τακτικά μέλη της Αδελφότητας του Ησυχα¬ 
στηρίου, σύμφωνα με την ακόλουθη ειδικότερη διαδικα¬ 
σία: 

α) Μέσα σε μία εβδομάδα από το θάνατο ή την παραί¬ 
τησή ή την παύση της Ηγουμένης, η Τοποτηρήτρια, δη¬ 
λαδή η αδελφή της Γερόντιας που έχει τα πρεσβεία, η 
οποία και αναπληρώνει την Ηγουμένη κατά το διάστημα 
που μεσολαβεί, συγκαλεί τη Γεροντία, η οποία μετά από 
θεία Λειτουργία συσκέπτεται και ορίζει ημέρα Συνάξεως 
των μελών της Αδελφότητας για την εκλογή Ηγουμένης. Η 
ημέρα που θα ορισθεί δεν πρέπει να ξεπερνά το εικοσαή- 
μερο από τη σύγκληση της Γεροντίας και ανακοινώνεται 
στην Αδελφότητα τουλάχιστον πριν από επτά (7) ακέραιες 
ημέρες, με τοιχοκόλληση έξω από την πύλη του Ναού και 
έξω από την πόρτα της τράπεζας, με επιστολή δε συστη¬ 
μένη στις αδελφές που τυχόν διαμένουν εκτός του Ησυχα¬ 
στηρίου. 

β) Η εκλογή γίνεται μετά από θεία Λειτουργία, μέσα στο 
Ναό, με μυστική ψηφοφορία ενώπιον της Γ εροντίας παρι- 
σταμένου και του πνευμτικού πατρός, η οποία αποτελεί 
*την Εφορευτική Επιτροπή υπό την Προεδρία της Τοποτη- 
ρήτριας. 

Εάν για οποιονδήποτε λόγο δεν υπάρχει Γ εροντία, την 
Εφορευτική Επιτροπή αποτελούν τα τρία προηγούμενα 
ως προς την τάξη μέλη της Αδελφότητας υπό την προε¬ 
δρία του πρώτου από αυτά, το οποίο ασκεί αυτοδικαίως 
καθήκοντα Τοποτηρήτριας. 

Η Επιτροπή αυτή, επειδή δεν υπάρχει Γ εροντία, φροντί¬ 
ζει και για την σύγκληση της Αδελφότητας, σύμφωνα με 
την παράγραφο α) αυτού του άρθρου. 

γ) Πριν από την έναρξη της εκλογής πρέπει να διαπιστω¬ 
θεί ότι υπάρχει απαρτία. 

Εάν τυχόν δεν υπάρχει, η εκλογή αναβάλλεται για την 
ίδια ώρα της επομένης ημέρας. 

Επιτρέπεται αναβολή με τον ίδιο τρόπο για μιά ακόμη 
ημέρα, οπότε προχωρεί η εκλογή, με οποιαδήποτε απαρ¬ 
τία της Συνάξεως. 

δ) Κάθε ψυφοφόρος καλείται από την Τοποτηρήτρια, 
κατά την ιεραρχική σειρά που αρχίζει από τις νεώτερες, 
και δίδεται σ’ αυτήν ένα μικρό λευκό χαρτί, που σφραγίζε¬ 
ται με τη σφραγίδα του Ησυχαστηρίου τη στιγμή που πα- 
ραδίδεται. 

Η ψηφοφόρος απομακρύνεται σε μία γωνία του Ναού 
και αναγράφει στο ψηφοδέλτιο μυστικά και ιδιόχειρα, ανε¬ 
πηρέαστα και χωρίς προσωποληψία το όνομα της αδελ¬ 
φής που κρίνει κατάλληλο για το αξίωμα της Ηγουμέ¬ 
νης. 

Το ψηφοδέλτιο θεωρείται άκυρο αν αναγραφούν περισ¬ 
σότερα ονόματα. 

Μετά την αναγραφή του ονόματος στο ψηφοδέλτιο, η 
ψηφοφόρος το τυλίγει καλά ααν κλήρο και το ρίχνε» στο 
σφραγισμένο ψηφοδόχο κιβώτιο. 

Κατόπιν υπογράφει στον ονοματικό κατάλογο των ψη¬ 


φοφόρων αδελφών, τον οποίο τηρεί η Τοποτηρήτρια με τη 
γραμματέα του Ησυχαστηρίου. 

Σε περίπτωση αγράμματης μοναχής, καλεί αυτή την 
Πρόεδρο και δύο μέλη της εφορευτικής επιτροπής ιδιαιτέ¬ 
ρως, υποδεικνύει να αναγράφουν το όνομα της εκλογής 
της, και ρίχνει η ίδια το ψηφοδέλτιο μέσα στο κιβώτιο. 

Μετά το τέλος της ψηφοφορίας η Εφορευτική Επι¬ 
τροπή αποσφραγίζει το ψηφοδόχο κιβώτιο ενώπιον των 
μελών της Αδελφότητας, βγάζει και μονογράφει κάθε ψη¬ 
φοδέλτιο, και καταχωρεί το αποτέλεσμα της ψηφοφορίας 
στο βιβλίο πρακτικών του Ησυχαστηρίου. 

Στη συνέχεια στο ίδιο πρακτικό καταχωρείται αριθμη¬ 
τικά ο αριθμός των ψήφων που έλαβε κάθε αδελφή και ο 
αριθμός των ψήφων που έλαβε η πλειοψηφήσασα αδελφή 
(50% συν 1 του αριθμού των ψηφισάντων μελών της 
Αδελφότητας). 

Αυτή θεωρείται εκλεγείσα Ηγουμένη. 

Αμέσως μετά το τέλος της εκλογής και την υπογραφή 
του εν λόγω Πρακτικού από όλα τα παρόντα μέλη της 
Αδελφότητας, γίνεται ευχαριστήρια προσευχή, και κατ’ 
αυτόν τον τρόπον ολοκληρώνεται και τελειώνει τυπικά και 
ουσιαστικά η διαδικασία αναδείξεως Ηγουμένης. 

Εάν κάποιο από τα μέλη αρνηθεί να υπογράψει, γίνεται 
σχετική αναφορά της αρνήσεώς του στο Πρακτικό, το 
οποίο καθίσταται έγκυρο με την υπογραφή του από τα 
υπόλοιπα μέλη. 

Όσες τυχόν αρνούνται να υπογράψουν, και διαπιστωθεί 
από την προβαλλομένη δικαιολογία τους ότι αποβλέπουν 
στο να εμποδίζουν την ομαλή λειτουργία του Ησυχαστη¬ 
ρίου, υπόκεινται σε πειθαρχικά μέτρα. 

Αντίγραφο αυτού του Πρακτικού με τη φροντίδα της 
Εφορευτικής Επιτροπής αναρτάται στην πύλη του Ιερού 
Ναού επί οκτώ (8) ημέρες μετά την εκλογή. 

ε) Εάν καμμία δεν λάβει την απόλυτη πλειοψηφία των 
παρόντων μελών της Αδελφότητας, επαναλαμβάνεται την 
ίδια ώρα η ψηφοφορία κατά τον ίδιο τρόπο. 

Εάν και πάλι καμμία δεν λάβει την απαιτούμενη απόλυτη 
πλειοψηφία, γίνεται τρίτη ψηφοφορία την επομένη 
ημέρα, μεταξύ των τότε παρόντων, ανεξαρτήτως αριθμού, 
οπότε εκλέγεται η πλειοψηφήσασα σχετικά. 

Σε περίπτωση ισοψηφίας επαναλαμβάνεται την ίδια 
ώρα η ψηφοφορία. 

Εάν και πάλι υπάρξει ισοψηφία, εκλέγεται η κληφω- 
θείσα. 

στ) Μέσα σε ένα δεκαπενθήμερο από την εκλογή, η Γε¬ 
ρόντια υποβάλλει έγγραφο στον οικείο Επίσκοπο, με το 
οποίο αγγέλλεται η εκλογή της νέας Ηγουμένης και ζη¬ 
τούνται οι ευλογίες του. 

ζ) Τις ενστάσεις που τυχόν θα υποβληθούν κατά του κύ¬ 
ρους της εκλογής, τις εξετάσεις χωρίς αναβολή μέσα σε 
πέντε (5) ημέρες από την υποβολή τους η Αδελφότητα, 
που συγκαλείται για τον σκοπό αυτό από τη Γ εροντία. 

Εάν η εκλογή ακυρωθεί με απόφαση της πλειοψηφίας 
των μελών της Αδελφότητας, γίνεται νέα εκλογή, σύμφωνα 
με τις διατάξεις του παρόντος άρθρου, μέσα σε είκοσι είκοσι 
(20) ημέρες από την έκδοση της αποφάσεως. 

Συγχρόνως με την υποβολή ενστάοεως και μέχρι την 
εξέτασή της, η Ηγουμένη απέχει από την άσκηση των κα¬ 
θηκόντων της και αναπληρώνεται από την Τοποτηρή- 
τρια. 

Ενστάσεις κατά του κύρους της εκλογής υποβάλλονται 
μόνο από τα μέλη της Αδελφότητας και αποκλειστικά 
μέσα σε τρεις (3) ημέρες από την εκλογή. 

η) Αυτονόητο είναι ότι καμμία αδελφή δεν επιτρέπεται 
να θέτει υποψηφιότητα Ηγουμένης ή να επιδιώκει την 
εκλογή της. 

Η εκλογή της Ηγουμένης πρέπει να προέρχεται από την 
πρωτοβουλία και ελεύθερη κρίση των αδελφών. 

Αρθρο 10 

Καθήκοντα Ηγουμένης 

Η Ηγουμένη είναι πνευματική μητέρα της Αδελφότητας 
και ασκεί κάθε πνευματική εξουσία σε όλες τις αδελφές 
που είναι μέλη του Ησυχαστηρίου. 

Μεριμνά άγρυπνα για την πνευματική προκοπή τους, 
παρακολουθεί τον τρόπο ζωής κάθε αδελφής, παρακινεί, 
καθοδηγεί, συμβουλεύει, επιπλήττει και γενικά λαμβάνει 
κάθε μέτρο που συντελεί στην κατά Χριστόν μόρφωση των 
αδελφών. 

Άρθρο 11 

Αναπλήρωση Ηγουμένης 

Η Ηγουμένη προΐσταται της Γερόντιας και της Επιτρο¬ 
πής καθώς και της Συνάξεως της Αδελφότητας. 

Σε περίπτωση κωλύματος αναπληρώνεται από μέλος 
της Γερόντιας που ορίζεται από αυτήν. 

Όσες φορές η Ηγουμένη, λόγω εξαιρετικού σοβαρού 
κωλύματος που προέρχεται από παρατεταμένη σοβαρή 
ασθένεια ή από οποιαδήποτε άλλη αιτία, αδυνατεί να 
ασκήσει τα καθήκοντά της και δεν έχει ορίσει η ίδια ανα- 
πληρώτρια, την αναπληρώνει ως τοποτηρήτρια αυτοδι¬ 
καίως για κάθε περίπτωση η αδελφή της Γεροντίας που 
έχει τα πρεσβεία. 

Και εάν αυτή εμποδίζεται, εφαρμόζονται οι διατάξεις 
της επομένης παραγράφου. 

Η Ηγουμένη δεν μπορεί να προΐσταται στις Συνάξεις της 
Γεροντίας και της Αδελφότητας όταν είναι υπό κατηγο¬ 
ρίαν, οπότε προεδρεύει και αυτή, προεδρεύει η επόμενη 
κ.λ.π. 

Εάν εμποδίζονται όλα τα μέλη της Γεροντίας, προε¬ 
δρεύει η πρώτη στην Αδελφότητα κατά την τάξη αδελφή, 
και εάν εμποδίζεται και αυτή η επομένη κ.λ.π. 

Άρθρο 12 

Διάρκεια και παύση Ηγουμένης 

Η Ηγουμένη είναι ισόβια, εκτός εάν αποδειχθεί ανεπαρ¬ 
κής σωματικά ή πνευματικά, ή εκτραπεί σοβαρά, και εάν 
μετά από δύο έγγραφες παρατηρήσεις της Γεροντίας και 
μία της Συνάξεως της Αδελφότητας (η οποία συγκαλείται 
γΓ αυτό το σκοπό από τη Γερόντια) δεν διορθωθεί, αλλά 
συνεχίσει να εκτρέπεται, τότε παύεται με απόφαση των 
τριών τετάρτων (3/4) των τακτικών μελών της Συνάξεως 
της Αδελφότητας. 

Η απόφαση αυτή γνωρίζεται στον Παναγιώτατο Μητρο¬ 
πολίτη Θεσσαλονίκης από τη Γεροντία. 

Στη συνέχεια η Γ εροντία προβαίνει σε προκήρυξη εκλο¬ 
γών για την ανάδειξη της Ηγουμένης, σύμφωνα με όσα κα¬ 
θορίζονται στο άρθρο 9 του παρόντος. 

Σοβαρά παραπτώματα είναι: 

α) Η αίρεση, β) Βαριά ηθικά ή κανονικά παραπτώματα, γ) 
Αδιαφορία για την καλή λειτουργία του Ησυχαστηρίου, δ) 
Συστηματική και εκούσια παραβίαση του Οργανισμού. 

Επίσης λόγο παύσεως συνιστά και η βαριά και ανίατη 
αρρώστεια της Ηγουμένης, που καθιστά αδύνατη την 
εκτέλεση των καθηκόντων της. 

Σε περίπτωση πειθαρχικών παραπτωμάτων με μικρό¬ 
τερη βαρύτητα που δεν επισύρουν την ποινή της παύ¬ 
σεως, μπορεί να επιβληθεί στην Ηγουμένη, με απόφαση 
της πλειοψηφίας των τριών τετάρτων (3/4) του συνόλου 
των μελών της Αδελφότητας, ποινή της αργίας από τα κα¬ 
θήκοντά της μέχρι έξι (6) μήνες. 


Στη διάρκεια της αργίας της αναπληρώνεται σε κάθε 
περίπτωση απο’την Τοποτηρήτρια. 

Η εγκατάσταση της νέας Ηγουμένης γίνεται από τον 
Παναγιώτατο Μητροπολίτη Θεσσαλονίκης, σύμφωνα με 
όσα καθορίζονται από το τυπικό. 

Άρθρο 13 
Γ εροντία 

α) Η Γερόντια αποτελείται από την Ηγουμένη και τέσ- 
σετα (4) μέλη, εφόσον ο αριθμός των μελών της Αδελφό¬ 
τητας που εγκαταβιούν μόνιμα μέσα στο Ησυχαστήριο δεν 
είναι μεγαλύτερος των σαράντα (40), και από την Ηγου¬ 
μένη και οκτώ (8) μέλη, εφόσον ο αριθμός τους είναι μεγα¬ 
λύτερος των σαράντα (40). 

β) Όσα περιλαμβάνονται στο άρθρο 12 του παρόντος 
σχετικά με την παύση της Ηγουμένης ή την αργία αυτής, 
εφαρμόζονται κατ’ αναλογίαν και για τα μέλη της Γερο¬ 
ντίας. 

Τις δύο γραπτές συστάσεις στο μέλος της Γεροντίας, 
που είναι αναγκαίες πριν από την επιβολή της ποινής της 
παύσεως, τις κάνει η Ηγουμένη. 

Ένα μέλος της Γεροντίας που παραιτήθηκε ή παύθηκε, 
μπορεί να εκλεγεί εκ νέου, εφόσον εκλείψουν οι λόγοι 
που οδήγησαν στην παραίτηση ή την παύση του. 

Άρθρο 14 

Αντικατάσταση και αναπλήρωση μελών Γ εροντίας 
Τα μέλη της Γ εροντίας είναι ισόβια, με τη δυνατότητα να 
αντικαθίσταται, εφόσον το ζητήσουν τα τρία τέταρτα (3/4) 
του συνόλου των μελών της Αδελφότητας και συγκατατε¬ 
θεί σ’ αυτό η Ηγουμένη. 

Μέλος της Γ εροντίας που έγινε σωματικά ή πνευματικά 
ανίκανο ή εκτράπηκε σοβαρά, και μετά τρεις έγγραφες 
παρατηρήσεις, από τις οποίες οι δύο πρώτες από την Γε¬ 
ρόντια, η δε τρίτη από την Αδελφότητα (η οποία συγκαλεί- 
ται γιά τον σκοπό αυτό από τη Γερόντια), δεν σωφρονί- 
σθηκε, παύεται με απόφαση της Αδελφότητας, η οποία 
συνέρχεται με την πρόσκληση της Γ εροντίας, και αντικα¬ 
θίσταται με άλλο. 

Η εκλογή γίνεται με μυστική ψηφοφορία και μέσα σε 
δέκα πέντε (15) ημέρες άποψην ημέρα που θα εμφανισθεί 
το κενό, από όλα τα τακτικά μέλη της Αδελφότητας. 

Προτιμώνται αυτές που διαθέτουν μόρφωση και διοικη¬ 
τική ικανότητα. 

Σε περίπτωση ισοψηφίας, αυτή που έχει αρχαιότητα 
κουράς αναδεικνύεται μέλος της Γεροντίας, και η εκλογή 
της γνωστοποιείται στο Παναγιώτατο Μητροπολίτη Θεσ¬ 
σαλονίκης. 

Άρθρο 15 

Καθήκοντα της Γεροντίας 

α) Η Γ εροντία, με Πρόεδρο την Ηγουμένη, ασκεί τη Διοί¬ 
κηση του Ησυχαστηρίου σε όλους τους τομείς, εκτός του 
πνευματικού. 

Διαχειρίζεται την περιουσία του, αποδέχεται ή απο¬ 
ποιείται δωρεές ή κληρονομιές, συνάπτει δάνεια, προβαί¬ 
νει σε αγορές και πωλήσεις, αποφασίζει για κάθε δαπάνη 
που υπερβαίνει το ποσό που διαχειρίζεται η Επιτροπή που 
αναφέρεται στο άρθρο 16 του παρόντος Οργανισμού, και 
γενικά αποφασίζει κυριαρχικά για κάθε υπόθεση και για 
κάθε θέμα του Ησυχαστηρίου, εκτός από τα ζητήματα 
εκείνα, που ρητά με τον Ορνανισμό αυτόν υπάγονται στην 
αρμοδιότητα της Αδελφότητας. 

Τις συμβάσεις τις υπογράφει η Ηγουμένη με εξουσιοδό¬ 
τηση της Γεροντίας, και αν αυτή κωλύεται, τις υπογράφει 
οποιοδήποτε μέλος της Γ εροντίας που θα ορίσει η Γ ερο¬ 
ντία. 

Ελλειψη εξουσιοδοτήσεως έχει ως συνέπεια την ακυ¬ 
ρότητα της συμβάσεως που υπέγραψε, και αποτελεί για 
την Ηγουμένη ή το μέλος της Γεροντίας πειθαρχικό παρά¬ 
πτωμα. 

β) Η Γεροντία μπορεί, εφόσον το κρίνει σκόπιμο, να συ- 
γκαλεί οποτεδήποτε την αδελφότητα του Ησυχαστηρίου, 
και να ζητεί συμβουλευτικά τη γνώμη της για οποιοδήποτε 
ζήτημα. 

Η σύγκληση της Αδελφότητας είναι υποχρεωτική για τη 
Γ εροντία, εφόσον τούτο το ζητούν το 50% συν ένα μέλη 
της Αδελφότητας, με έγγραφο στο οποίο αναφέρονται και 
οι λόγοι για τους οποίους ζητείται η σύγκληση. 

Αν η Γ εροντία δεν ουγκαλέσει την Αδελφότητα μέσα σε 
ένα μήνα από την ημέρα της υποβολής του εγγράφου, 
αυτή συνέρχεται αυτοδικαίως με την φροντίδα όσων ζη¬ 
τούν τη σύγκλησή της, και κυρίως της πρώτης από αυτές 
ως προς την τάξη. 

γ) Η Γ εροντία αποφασίζει μετά από πρόταση της Ηγου- 
μένης για τις κουρές των δοκίμων του Ησυχαστηρίου σε 
μικρόσχημες ή μεγαλόσχημες μοναχές και για ροσοφο- 
ρίες, για τις οποίες και αναφέρεται εγγράφως στον οικείο 
Επίσκοπο, ο οποίος μέσα σε ένα μήνα δίνει την ευλογία 
του. 

Χωρίς την απόφαση της Γ εροντίας αποκλείεται η κουρά 
ή η ρασοφορία με τριχοκουρά οποιοσδήποτε δόκιμης μο¬ 
ναχής. 

δ) Η Γ εροντία, σε συνεργασία με τα ιδρυτικά μέλη του 
Ησυχαστηρίου, ερμηνεύει αυθεντικά τις διατάξεις του Κα¬ 
ταστατικού, όπου αναφέρονται στην εσωτερική λειτουρ¬ 
γία του Ησυχαστηρίου. 

Δικαιούται να τη συμπληρώσει με ειδικό κανονισμό και 
μεριμνά για την πιστή εφαρμογή τους. 

ε) Η Γ εροντία ορίζει, μετά από εισήγηση της Ηγουμέ- 
νης, το διακόνημα κάθε αδελφής. 

Εκλέγει τη γραμματέα του Ησυχαστηρίου. 

Επίσης εκλέγει μέσα στο πρώτο δεκαήμερο του μηνός 
Ιανουάριου κάθε έτους, οπωσδήποτε από τα μέλη της, και 
την ταμία του Ησυχαστηρίου, της οποίας η επανεκλογή 
επιτρέπεται απεριόριστα. 

στ) Η Γραμματέας είναι μόνιμη, μπορεί όμως να αντικα- 
τασταθεί από τη Γ εροντία λογω ασθένειας ή ανεπάρκειας 
ή αταξίας. 

Παρευρίσκεται στις συνεδριάσεις της Γερόντιας και αν 
ακόμη δεν είναι μέλος της, αλλά στην περίπτωση αυτή δεν 
έχει δικαίωμα ψήφου. 

ζ) Η Γ εροντία αποφασίζει για την παραμονή, για οποιον- 
δήποτε λόγο και με οποιαδήποτε ιδιότητα, στο Ησυχαστή¬ 
ριο κάθε μοναχής που ανήκει σε άλλο μοναστικό ίδρυμα, 
για χρόνο περισσότερο από δέκα πέντε (15) ημέρες. 

Για συντομότερη παραμονή αρκεί η συγκατάθεση της 
Ηγουμένης. 

η) Η Γ εροντία, είτε αυτεπαγγέλτως είτε με πρόταση των 
τεσσάρων πέμπτων (4/5) των μελών του Ησυχαστηρίου, 
αποφασίζει για τη μεταβολή των μη θεμελιωδών διατά¬ 
ξεων του παρόντος Οργανισμού και εισηγείται τα δέοντα 
στην Αδελφότητα που είναι η μόνη αρμοδία για τα περαι¬ 
τέρω. 

θ) Η Γερόντια συνεδριάζει προσκαλούμενη από την 
Ηγουμένη, ή όταν το ζητήσουν τα μέλη της. Απαρτία 
υπάρχει όταν παρίστανται τα τρία από τα μέλη της, όταν 
αυτή είναι πενταμελής, η τα πέντε όταν αυτή είναι οκτα¬ 
μελής. Σε περίπτωση που η Γ εροντία πρόκειται να αποφα¬ 
σίσει για προσωπική υπόθεση ενός μέλους της ή και της 
ίδιας της Προέδρου της, τότε αυτή, για την οποία θα λη- 
φθεί η απόφαση, δεν συμμετέχει στη συνεδρία τουλάχι¬ 
στον κατά το μέρος που αναφέρεται στην υπόθεσή της, 

οπότε την αντικαθιστά αναπληρώτρια, σαν να απουσιά¬ 
ζει. 

Οι αποφάσεις της Γ εροντίας λαμβάνονται κατά πλειο- 
ψηφία. 

Σε περίπτωση ισοψηφίας υπερισχύει η ψήφος της 
Ηγουμένης, ή εάν αυτή απουσιάζει, εκείνης που προε¬ 
δρεύει. 

Όλα τα μέλη οφείλουν κατά τη διάρκεια της συνεδριά- 
σεως να συμπεριφέρονται μεταξύ τους και προς την 
Ηγουμένη με απόλυτο σεβασμό. 

Όσες τυχόν διαφωνούν για οποιοδήποτε ζήτημα, πρέ¬ 
πει με σεμνότητα να διατυπώνουν τη γνώμη τους εκθέτο- 
ντάς την με σαφήνεια και πραότητα. 

Αρθρο 16 

Επιτροπή 

Η Ηγουμένη μέσα στο πρώτο δεκαήμερο κάθε έτους, 
ορίζει δύο από τα μέλη της Γ εροντίας, από τα οποία το ένα 
κατά προτίμηση η ταμίας, τα οποία μαζί με αυτή (ως Πρόε¬ 
δρο) αποτελούν την εκτελεστική επιτροπή του Ησυχαστη¬ 
ρίου. 

Η επιτροπή αυτή εκτελεί όλες τις αποφάσεις της Γ ερο¬ 
ντίας και αποφασίζει για την επίλυση κάθε επείγοντος ζη¬ 
τήματος του Ησυχαστηρίου. 

Επίσης αποφασίζει για κάθε δαπάνη που δεν υπερβαί¬ 
νει το ποσό των πενήντα χιλιάδων (50.000) δραχμών. 

Γ ια τις δαπάνες πέρα από το αναφερόμενο ποσό, αρμό¬ 
δια να αποφασίζει είναι η Γ εροντία, στην οποία απευθύνε¬ 
ται η Επιτροπή. 

Αρθρο 17 

Απαρτία αδελφότητας 

Η σύναξη της Αδελφότητας συγκαλείται από την Ηγου¬ 
μένη, όσες φορές παρουσιαστεί ανάγκη ή όταν ζητηθεί με 
απόφαση της Γ εροντίας, και βρίσκεται σε απαρτία, όταν 
παρευρίσκονται τα δύο τρία (2/3) του συνόλου των τακτι¬ 
κών μελών του Ησυχαστηρίου. 

Αρθρο 18 

Περιουσία - Πόροι της Ησυχαστηρίου και Διαχείρισή τους. 

α) Περιουσία του Ησυχαστηρίου είναι: 1) Η κτηματική 
περιουσία που αποκτήθηκε νομότυπα από αγορά ή από 
χαριστική αιτία, καθώς και από παραχώρηση κρατικής 
υπηρεσίας. 2) Η τυχόν περιουσία των αδελφών, η οποία 
μετά την κουρά τους περιέρχεται στο Ησυχαστήριο. Άν 
κάποια επιθυμεί πριν από την κουρά να αποξενωθεί από 
την περιουσία της και με άλλον τρόπο, αυτό είναι απόλυτο 
δικαίωμά της. Αν κάποια γίνει κάτοχος περιουσίας από 
δωρεά ή κληρονομιά μετά την κουρά της, οφείλει να την 
μεταβιβάσει χωρίς αναβολή στο Ησυχαστήριο. Κανένα 
απολύτως μέλος της Αδελφότητας δεν δικαιούται να έχει 
προσωπική περιουσία. 

β) Πόροι του Ησυχαστηρίου είναι: 

1) Τα εισοδήματα από τα εργόχειρα των αδελφών και 
δοκίμων, αφού απαγορεύεται η εργασία για προσωπικό 
λογαριασμό. 

2) Οι εισφορές εφάπαξ ή περιοδικές των αδελφών που 
εισέρχονται στο Ησυχαστήριο για εγκαταβίωση, σε χρήμα 
ή σε είδος. 

3) Δωρεές, εισφορές, κληρονομιές, κληροδοσίες κινη¬ 
τών και ακινήτων πραγμάτων κ.λπ. από τρίτους. 

4) Όσα προσφέρονται στο ναό του Ησυχαστηρίου. 

5) Έσοδα από εκμετάλλευση της τυχόν περιουσίας του 
Ησυχαστηρίου ή προερχόμενα από εκδόσεις εντύπων. 

6) Κάθε άλλο έσοδο από χρηστή και νόμιμη πηγή. 

γ) Από τους πόρους του το Ησυχαστήριο μπορεί να δα¬ 
πανά, με απόφαση της Γ εροντίας, τόσο για έργα αγαθοερ- 

γίας, βοήθεια πτωχών κ.λπ. όσο και για την πνευματική 
τροφοδοσία των πιστών (π.χ. δωρεάν διανομή εντύπων 
κ.λπ.). 

δ) Χωρίς απόφαση της Αδελφότητας, η οποία λαμβάνε- 
ται με απόλυτη πλειοψηφία του συνόλου των μελών, κα¬ 
νένα απολύτως ποσό, από οποιαδήποτε πηγή και αν προ¬ 
έρχεται, δεν μπορεί να διατεθεί για σκοπό που δεν έχει 
άμεση σχέση με τους σκοπούς ή τις ανάγκες του Ησυχα¬ 
στηρίου, ή δεν προβλέπεται από τον παρόντα Οργανι¬ 
σμό. 

ε) Το κτιριακό συγκρότητα του Ησυχαστηρίου και η πε¬ 
ριοχή γύρω από αυτό μέχρις αποστάσεως είκοσι πέντε 
(25) μέτρων από κάθε πλευρά του, καθίστανται με τον πα¬ 
ρόντα Οργανισμό αναπαλλοτρίωτα για πάντα. 

στ) Το Ίδρυμα ως προς το διαχειριστικό του μέρος είναι 
ανεξάρτητο, αδέσμευτο και αυτοτελές. Εκτός από τα όρ¬ 
γανα του Ησυχαστηρίου, τα οποία προβλέπονται από 
τον παρόντα Οργανισμό, δηλαδή την Ηγουμένη, τη Γερό¬ 
ντια, την Επιτροπή, την Αδελφότητα και τα λοιπά αρμόδια 
όργανα, κανείς δεν μπορεί να αναμειγνύεται ή να παρεμ¬ 
βαίνει με οποιονδήποτε τρόπο στα οικονομικά του Ησυχα¬ 
στηρίου και γενικά στη διαχείρισή του, χωρίς βέβαια να θί¬ 
γονται οι δικαιοδοσίες του οικείου Επισκόπου, και ιδιαί¬ 
τερα οι προβλεπόμενες από το άρθρο 39 παράγραφος 1 
εδαφ. στ του υπ’ αριθμ. 390/1972 Κανονισμού της Ιεράς 
Συνόδου της Εκκλησίας της Ελλάδος «περί των εν Ελλάδι 
Ορθοδόξων Ιερών Μονών και Ησυχαστηρίων», με την επι¬ 
φύλαξη της παραγράφου δ) του άρθρου 3 του παρόντος 
Οργανισμού. 

Αρθρο 19 

Καθήκοντα αδελφότητας 

Η αδελφότητα συγκαλείται για τους λόγους και κατά τον 
τρόπο που ορίζει ο παρών Οργανισμός. 

Οι αποφάσεις λαμβάνονται κατά απόλυτη πλειοψηφία 
των μελών που παρίστανται στη σύναξη και ψηφίζουν, 
εκτός από τις περιπτώσεις εκείνες για τις οποίες ο παρών 
Οργανισμός προβλέπει αυξημένη πλειοψηφία. Σε περί¬ 
πτωση ισοψηφίας επαναλαμβάνεται η ψηφοφορία. 

Εάν και πάλι προκύψει ισοψηφία, τότε υπερισχύει η ψή¬ 
φος της Ηγουμένης. 

Η Αδελφότητα ασκεί τα δικαιώματα, τα οποία ρητά απο- 
νέμονται σ' αυτήν από τον παρόντα Οργανισμό. Επίσης 
αποφασίζει για την ερμηνεία τυχόν ασαφών διατάξεων του 
Οργανισμού, καθώς και για κάθε ειδική περίπτωση που 
δεν προβλέπεται από τον Οργανισμό, με πλειοψηφία των 
τεσσάρων πέμπτων (4/5) του συνόλου των μελών της. 

Αρθρο 20 

Εκπροσώπηση του Ησυχαστηρίου 

Το Ησυχαστήριο εκπροσωπείται σε κάθε δικαστήριο και 
σε κάθε Αρχή, εκκλησιαστική, διοικητική και οποιοσδή¬ 
ποτε άλλης φύσεως, καθώς και σε κάθε Οργανισμό, από 
την Ηγουμένη. Για κάθε ειδική υπόθεση ή κατηγορία υπο¬ 
θέσεων μπορεί, μετά από απόφαση της Γεροντίας, να εκ¬ 
προσωπήσει το Ησυχαστήριο και οποιοδήποτε άλλο μέλος 
του, κατά προτίμηση της Γερόντιας. 

Τους κατάλληλους για τη διαχείριση και υπεράσπιση 
οποιοσδήποτε υποθέσεως του Ησυχαστηρίου δικηγόρους 
ή νομικούς συμβούλους ορίζει κάθε φορά η Ηγουμένη, 
ύστερα από απόφαση της Γερόντιας. 

Αρθρο 21 

Ασκηση πειθαρχικού ελέγχου 

Την άσκηση πειθαρχικού ελέγχου στις αδελφές του 
Ησυχαστηρίου έχει η Ηγουμένη, η Γεροντία και η Αδελφό¬ 
τητα σε Σύναξη. 


Γ ια τυχόν παραπτώματα και πειθαρχικές παραβάσεις, 
που διαπράττονται από αδελφές του Ησυχαστηρίου, επι¬ 
βάλλονται σ’ αυτές τα εξής επιτίμια, ανάλογα με το βάρος 
των παραπτωμάτων και την ιδιότητα της υπαιτίου: 
α) Κατ' ιδίαν νουθεσία 
β) Επίπληξη ενώπιον της Γερόντιας 
γ) Επίπληξη ενώπιον της Αδελφότητας 
δ) Κομποσχοίνι 

ε) Απομάκρυνση από την κοινή Τράπεζα για ένα μήνα, 
στ) Απομάκρυνση από την κοινή Τράπεζα για διάστημα 
μεγαλύτερο από ένα μήνα 

ζ) Παύση από το διακόνημα και ανάθεση άλλου κατωτέ¬ 
ρου 

η) Υποβιβασμός στην ιεραρχική σειρά, προσωρινός ή 
μόνιμος 

θ) Προσωρινή μέχρι έξι μήνες αποβολή από το Ησυχα¬ 
στήριο της υπαίτιας αδελφής και αποστολή της σε άλλο 
μοναστικό Καθίδρυμα 
ι) Οριστική αποβολή από το Ησυχαστήριο. 

Από τα ανωτέρω επιτίμια, τα υπό στοιχεία α\ β', γ’, δ\ ε' 
και στ επιβάλλονται από την Ηγουμένη. Τα υπό στοιχεία ζ’ 
και η’ επιβάλλονται από τη Γ εροντία με κοινή κατά πλειο- 
ψηφίαν απόφαση, και τέλος τα υπό στοιχεία θ’ και Γ από 
την Αδελφότητα κατά πλειοψηφία του συνόλου των μελών 
της. Η επιβολή από την Αδελφότητα των επιτιμίων των πε¬ 
ριπτώσεων θ’ και Γ αναγγέλλεται με την αιτιολογία τους 
στον οικείο Επίσκοπο. 

Πριν από την επιβολή οιουδήποτε επιτιμίου από τα αρ¬ 
μόδια όργανα του Ησυχαστηρίου πρέπει να ακουσθεί η 
υπαίτια αδελφή, η οποία μπορεί να υποβάλει και γραπτή 
απολογία για να ληφθεί απαραιτήτως υπόψη κατά την επι¬ 
βολή του επιτιμίου. 

Η Αδελφότητα συγκαλείται για το σκοπό αυτό σε έκτα¬ 
κτη Σύναξη από την Ηγουμένη ή τη Γ εροντία, βρίσκεται δε 
σε απαρτία όταν οι παρούσες αδελφές είναι περισσότερες 
από τις απούσες, και η απόφαση λαμβάνεται παρουσία της 
υπαίτιας αδελφής, η οποία συμμετέχει στη Σύναξη της 
Αδελφότητας που έχει συγκληθεί για την υπόθεσή της, 
και υπερασπίζει τον εαυτό της, υποχρεωτικά όμως απέχει 
από την ψηφοφορία,. Αν η εν λόγω αδελφή απουσιάσει 
αδικαιολόγητα, η Σύναξη της Αδελφότητας αναβάλλεται 
και ορίζεται νέα. Εάν πάλι απουσιάσει και η απουσία της 
δεν οφείλεται σε ασθένεια ή άλλους σοβαρούς λόγους, 
κανονίζεται ερήμην. 

Οι κανονισμένες με το υπό στοιχείο θ’ επιτίμιο στερού¬ 
νται, όσο χρόνο διαρκεί το επιτίμιό τους, το δικαίωμα να 
παρίστανται και να ψηφίζουν στις συνάξεις της Αδελφότη¬ 
τας, ούτε λαμβάνονται υπόψη για το σχηματισμό απαρ¬ 
τίας. Επίσης δεν λαμβάνονται υπόψη και δεν συνυπολογί¬ 
ζονται στο συνολικό αριθμό των μελών της αδελφότητας, 
στις περιπτώσεις που για τη λήψη αποφάσεως απαιτείται 
πλειοψηφία επί του συνόλου των μελών της Αδελφότη¬ 
τας. Η επιβολή του υπό στοιχείο Γ επιτιμίου έχει ως συνέ¬ 
πεια την αυτόματη διαγραφή του μέλους από την Αδελφό¬ 
τητα του Ησυχαστηρίου. 

Όσα ορίζονται στο σχετικό άρθρο του Οργανισμού, 
τόσο για τα είδη προσωπικής χρήσεως, όσο και για τα προ¬ 
σωπικά είδη της αδελφής που αποχωρεί, ισχύουν απόλυτα 
και για την αδελφή που αποβάλλεται από το Ησυχαστήριο 
με αυτόν τον τρόπο. 

Εαν κάποια αδελφή θεωρήσει τον εαυτό της αδικού¬ 
μενο από τη Ηγουμένη, δικαιούται να απευθυνθεί και να 
υποβάλει τα παράπονά της στην Επιτροπή, η οποία εξετά¬ 
ζει το βάσιμο αυτών και παίρνει ανάλογα μέτρα. Εάν κά¬ 
ποια αδελφή υποβάλει κακόβουλα και εν γνώσει της 
ψευδή παράπονα και αβάσιμες αιτιάσεις κατά της Ηγου¬ 
μένης, η Επιτροπή παραπέμπει την υπαίτια στη Γερόντια 

για την επιβολή της ανάλογης πειθαρχικής ποινής. 

Αρθρο 22 

Επισκέπτες - προσκυνητές 

Οι επισκέπτες και οι προσκυνητές πρέπει να προσέρχο¬ 
νται στο Ησυχαστήριο μόνο στις επιτρεπόμενες ώρες. Να 
έχουν ευπρεπή ενδυμασία και να συμπερκρέρονται με κο¬ 
σμιότητα, σεμνότητα και ευλάβεια, όπως αρμόζει σε τό¬ 
πους ιερούς. 

Κανείς δεν μπορεί να διανυκτερεύσει στο Ησυχαστήριο 
χωρίς την άδεια της Ηγουμένης. 

Φιλοξενούμενες για πολύ χρόνο στο Ησυχαστήριο με 
ευλογία οφείλουν να προσφέρουν κάποια διακονία σ’ 
αυτό, που θα τους υποδείξει η Ηγουμένη. 

Η είσοδος ανδρών στον περίβολο του Ησυχαστηρίου 
απαγορεύεται απόλυτα. Επιτρέπεται όμως η υποδοχή ή η 
φιλοξενία τους σε ιδιαίτερο ξενώνα που θα βρίσκεται έξω 
από τον περίβολο του Ησυχαστηρίου, και η συμμετοχή 
τους στη λατρεία σε κατάλληλο χώρο του Καθολικού. 

Αρθρο 23 
Μετόχια 

α) Το Ησυχαστήριο μπορεί, μετά από πρόταση της Γε¬ 
ρόντιας και απόφαση της Αδελφότητας, να ιδρύσει μετό¬ 
χια στην ίδια μεν εκκλησιαστική περιφέρεια, μετά από συ¬ 
γκατάθεση του οικείου Επισκόπου, σε άλλη δε περιφέρεια 
μετά από συγκατάθεση του εκεί Επισκόπου. 

β) Οικήματα που βρίσκονται σε οποιαδήποτε περιοχή 
και δεν ιδρύονται από το Ησυχαστήριο με την ανωτέρω 
διαδικασία, αλλά περιέρχονται σ’ αυτό με δωρεά ή δια¬ 
θήκη ή με άλλο τρόπο, γίνονται και αυτά, με τη νόμιμη δια¬ 
δικασία, Μετόχια του Ησυχαστηρίου. 

Η Γεροντία οφείλει να κάνει γνωστό στον επιχώριο Επί¬ 
σκοπο την υπαγωγή στο Ησυχαστήριο κατά τον ανωτέρω 
τρόπο οποιουδήποτε οικήματος που βρίσκεται στα όρια 
της Επισκοπής του. 

γ) Σε περίπτωση που κάποιο Μετόχι, το οποίο βρίσκεται 
στην ίδια ή σε άλλη περιοχή, κριθεί ότι έχει ευνοϊκότερες 
συνθήκες από το κυρίως Ησυχαστήριο, ή έδρα του Ησυχα¬ 
στηρίου μπορεί να μεταφερθεί σ’ αυτό, και εκείνο που 
ήταν προηγουμένως Ησυχαστήριο νε μετατραπεί σε Με¬ 
τόχι, με την προϋπόθεση ότι θα συγκατατεθούν σ’ αυτό τα 
τρία τέταρτα (3/4) του συνόλου των μελών της Αδελφότη¬ 
τας. 

δ) Ό,τι ισχύει σύμφωνα με τον παρόντα Οργανισμό για 
το κυρίως Ησυχαστήριο, ισχύει απαράλλακτα και για τα 
Μετόχια του. Ησυχαστήριο και Μετόχια απαρτίζουν ένα 
αδιαίρετο σύνολο και έχουν απολύτως ενιαία νομική υπό¬ 
σταση. Τόσο από νομικής όσο από Εκκλησιαστικής (Ιερο- 
κανονικής) πλευράς, τα Μετόχια θεωρούνται έδαφος του 
κυρίως Ησυχαστηρίου. 

Άρθρο 24 

Το Ησυχαστήριο εορτάζει μια φορά το χρόνο στις οκτώ 
(8) Σεπτεμβρίου. 

Άρθρο 25 

Βιβλία του Ησυχαστηρίου 

Η Γραμματέας του Ησυχαστηρίου τηρεί τα εξής βιβλία: 

α) Μητρώο Μοναχών 

β) Μητρώο δοκίμου 

γ) Βιβλίο πρακτικών Αδελφότητας 

δ) Βιβλίο πρακτικών Γερόντιας 

ει Πρωτόκολλο εισερχομένων και εξερχομένων εγγρά¬ 
φων 

στ) Κτηματολόγιο, δηλαδή βιβλίο ακίνητης περιουσίας, κα 


ζ) Βιβλίο κινητής περιουσίας του Ησυχαστηρίου όπου 
καταχωρείται κάθε αντικείμενο που έχει μεγάλη αξία κατά 
την κρίση της Γερόντιας. 

Η Ταμίας του Ησυχαστηρίου τηρεί το βιβλίο Ταμείου, το 
βιβλίο Εσόδων και Εξόδων και το βιβλίο απαιτήσεων και 
υποχρεώσεων του Ησυχαστηρίου. 

Η Ηγουμένη και η Ταμίας κρατούν τα κλειδιά του Χρη¬ 
ματοκιβωτίου, η κάθε μία ένα διαφορετικό, και οι εισπρά¬ 
ξεις γίνονται με διπλότυπες αποδείξεις που φέρουν την 
υπογραφή της Ηγουμένης και της Ταμία. Οι αποδείξεις 
των εισπράξεων και των δαπανών πάσης φύσεως επιτρέ¬ 
πεται να καταστραφούν πριν από την πάροδο πενταε¬ 
τίας. 

Άρθρο 26 

Προϋπολογισμός - Απολογισμός 
Εσόδων και Εξόδων του Ησυχαστηρίου 

Η Γ εροντία υπογράφει τον απολογισμό εσόδων και εξό¬ 
δων του λήγοντας έτους και τον προϋπολογισμό του ερχο¬ 
μένου έτους, που συντάσσει η Ηγουμένη με την Ταμία και 
τους υποβάλλει στην αδελφότητα για τελική έγκριση. Η 
Γ εροντία πρέπει να κινείται μέσα στα πλαίσια του οικονο¬ 
μικού προϋπολογισμού κάθε έτους. 

Οι υπερβάσεις δαπανών μέχρι 20% για κάθε κονδύλιο 
που αναγράφεται στον προϋπολογισμό επιτρέπονται, 
αλλά για μεγαλύτερες υπερβάσεις απαιτείται η απόφαση 
της Αδελφότητας. 

άρθρο 27 

Σφραγίδα του Ησυχαστηρίου 

Το Ησυχαστήριο φέρει σφραγίδα κυκλική που έχει στο 
μέσον την Εικόνα του Γενεσίου της Θεοτόκου, και γύρω 
από αυτήν κυκλικά τις λέξεις «Ιερόν Γυναικείον Ησυχαστή¬ 
ριο το Γενέσιον της Θεοτόκου». 

Άρθρο 28 

Υπογραφή εγγράφων 

Τα έγγραφα του Ησυχαστηρίου υπογράφει η Ηγουμένη 
θέτοντας κάτω από την υπογραφή της τη φράση «και αι 
συν εμοί εν Χριστώ Αδελφοί». 

Άρθρο 29 

Μεταβολή Οργανισμού 

Ο παρών Οργανισμός μπορεί να μεταβληθεί ως προς τις 
μη θεμελιώδεις διατάξεις του, μόνο με τη συναίνεση των 
τεσσάρων πέμπτων (4/5) του συνόλου των μελών της 
Αδελφότητας. Οι θεμελιώδεις διατάξεις του, και ιδιαίτερα 
αυτές που αναφέρονται στο σκοπό του Ησυχαστηρίου και 
όσες καθιστούν το Ησυχαστήριο αυτοτελές, αυτοδιοίκητο 
και ανεξάρτητο, ουδέποτε και για κανένα λόγο δεν επιτρέ¬ 
πεται να μεταβληθούν. Διατάξεις που αναφέρονται στο 
σύστημα διοικήσεως του Ησυχαστηρίου, στον τρόπο οικο¬ 
νομικής διαχειρίσεως και στον τρόπο και τα όργανα ελέγ¬ 
χου των οικονομικών του, επιτρέπεται να μεταβληθούν 
μόνο με τη συναίνεση του ενενήντα πέντε τοις εκατό 
(95%) του συνόλου των μελών της Αδελφότητας. 

Άρθρο 30 

Διάλυση του Ησυχαστηρίου 

Το Ησυχαστήριο θεωρείται ότι υφίσταται, και εάν ακόμη 
απομείνει σ’ αυτό μία μόνον αδελφή. Στην περίπτωση 
αυτή η αδελφή υποκαθιστά όλα τα όργανα του Ησυχαστη¬ 
ρίου, δηλαδή Ηγουμένη, Γερόντια, Αδελφότητα. Αν δεν 
απομείνει καμμία αδελφή στο Ησυχαστήριο, και περάσει 
μία πενταετία χωρίς να βρεθεί κάποιο πρόσωπο που να 
επιθυμεί να εγκσταβιώσεί ο : αυτό, τότε ολη γ< περιουσία 
Ησυχαστηρίου αυτονόητο εντσ ύι\ Γα π εριέλθε: στο 

Σωματείο «Το Σχολείο του Χριστού», από όπου και παρα- 
χωρήθηκε η επικαρπία του ακινήτου του Ησυχαστηρίου. 
Εάν κατά το χρόνο της διαλύσεως του Ησυχαστηρίου δεν 
υφίσταται το ανωτέρω Σωματείο, η περιουσία θα ακολου¬ 
θήσει την τύχη της περιουσίας του διαλυθέντος Σωμα¬ 
τείου, σύμφωνα με όσα προβλέπονται στο Καταστατικό 
του. 

Αρθρο 31 

Μεταβατική διάταξη 

Με ομόφωνη γνώμη των ιδρυτριών αδελφών και καθ’ 
υπόδειξιν του πνευματικού του Ησυχαστηρίου, ως προσω¬ 
ρινή Ηγουμένη ορίζεται η αδελφή Φιλοθέη, κατά κόσμον 
Σοφία Μισιρά. 

Η προσωρινή Ηγουμένη μέχρι να εκλεγούν τα τέσσερα 
μέλη της Γεροντίας, θα σκεί και τα καθήκοντα της Γερο- 


ντίας. Η προσωρινή Ηγουμένη οφείλει, το αργότερο μέσα 
σε ένα χρόνο από τη δημοσίευση του παρόντος Οργανι¬ 
σμού του Ησυχαστηρίου στην Εφημερίδα της Κυβερνή- 
σεως, να συγκαλέσει την αδελφότητα για την εκλογή της 
οριστικής Ηγουμένης και της τακτικής Γ εροντίας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 16 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

